**NIKOLAS FRA PATARA**

***Samlingen er laget i forbindelse med kirke-skole-samarbeid, da for 2. klassinger, men opplegget kan fint brukes i trosopplæringen.***

**I våpenhuset/menighetssalen:**

Leder:

Velkommen,

Hvem vi er.

Denne dagen skal handle om St. Nikolas.

Det er ikke så mye vi vet helt sikkert om Nikolas annet enn at han var en rikmannsønn som ble biskop i en by som het Myra i Tyrkia midt på 300 tallet, men det fortelles mange historier om Nikolas og hvordan han hjalp mennesker.

Den historien vi skal fortelle i dag er en blanding av fakta, ting man vet, legender, historier som er blitt fortalt fra generasjon til generasjon og litt fantasi.

Jeg var faktisk i Patara i vår og fikk se stedet hvor Nikolas var prest. Der kjøpte jeg med et bilde som jeg tenkte at jeg ville vise dere.

**I kirkerommet:**

*Musikk. setter oss på stoler i to rekker og matter, skyve kirkebenkene bakover.*

*tente lys, stjerne over stallen, bilde av Nikolas, Kurv m div hjelpemidler: drakt til gutt, pengepose,*

Leder:

Vi tenkte at i og med at det var 1. søndag i advent på søndag, så ville det være koselig å synge et adventsvers og tenne adventskransen. Noen som har bursdag i dag som kan tenne lys?

*Tenne adventskransen – synge Tenn lys et vers*

Prest:

Primstaven: Har dere sett en slik før?

Det heter en primstav. Hvis dere ser litt nøyere på denne vil dere se en bispestav.

Nilsmesse – Nikolas dagen St. Nikolas

Vi skal nå foreta en reise. *Tegner kart og ber barna se hvor han havner.*

Må kanskje hjelpe til med hva første bokstav heter. *Kanskje skrive noe.*

Reise i tid: 300 tallet. Hvordan levde de da?

Leder:

Som XX fortalte: Vi skal reise tilbake i tid ettusen sjuhundre år, og vi skal reise til Tyrkia.

Der bodde en rik kjøpmann som het Eufemius. Han var rik og kjent for å være snill.

Han var gift m Anna, og de hadde vært gift i mange år og hadde gitt opp å få barn da Anna ble gravid med Nikolas.

Nikolas ble født i Tyrkia på 200tallet. i år 280 – 286.

Faren var den rikeste kjøpmannen i hele byen, og folk sa at han bodde i et slott.

En dag ville faren til Nikolas at han skulle være med til torget for å lære litt av handelsmennene. Nikolas kledde seg for å være med på handelstur på torget, og jeg har noen klær her som kan ligne litt på den klærne Nikolas kan ha brukt.

Da de kom til torget, fikk faren til Nikolas det så travelt med å handle at han glemte sønnen sin.

Nikolas så seg rundt og så på alle menneskene på torget. Det sydet av mennesker, og dyr og handel.

Plutselig så Nikolas en fattiggutt som løp bort til bakeren og stjal et brød.

”En tyv, en tyv” ropte bakeren. Men ingen så ut til å bry seg om hva som skjedde.

Nikolas ble forskrekket og gikk bort til bakeren. Hvorfor stjeler han brød? Bakeren bare ristet på hodet og så oppgitt ut.: Han har ikke penger”, svarte han.

Nikolas tenkte litt. Så tok han handen innenfor kappen sin og så seg rundt *(har en pose m gullpenger for hånden):*

Kan du holde på en hemmelighet? Spurte han mens han holdt frem pengeposen full av gullmynter. Posen er din hvis du lover meg at de fattige får ett brød av deg hver dag, sa Nikolas.

Bakeren lovet at han skulle bruke pengene slik som Nikolas ville, og Nikolas ga ham posen med gullmynter.

Det var nå blitt langt på dag og faren til Nikolas var i ferd med å avslutte handelen.

Han spurte hvordan Nikolas hadde hatt det. ”Det har vært en spennende dag, sa Nikolas, og jeg har brukt alle pengene mine.

Faren til Nikolas var så opptatt med å få med seg alt han hadde kjøpt, og han kom ikke med flere spørsmål.

Det var mørkt da de kom hjem. Og det var tid for Nikolas å legge seg.

”Har du hatt en fin dag?” spurte moren, men Nikolas bare stirret ut i luften.

Da sa moren: Du er nok trøtt etter en lang dag på torget, nå må du sove godt.

Men Nikolas sa: nei, ikke gå ennå: Kan du ikke fortelle en historie først, en godnattfortelling.

Kan du ikke fortelle om han som var venn med de fattige? ” ”Nei, nå må du sove. Det er sent nå” Men Nikolas ga seg ikke: Det begynte med en stjerne, ikke sant?

Mor nikket: Ja, det begynte med en stjerne, og så var hun i gang med fortellingen som skjedde første julenatt, og den fortellingen skal dere også få høre

Prest *– julefortellingen m flanellograf.*

Leder:

Ja, denne fortellingen fortalte moren til Nikolas om kvelden.

Moren tok en pause i fortellingen, og Nikolas tenkte på de fattige barna, den fattige gutten som hadde stjålet et brød. De trengte en som ville hjelpe dem.

Han sa til moren sin: Fortell om når han ble voksen og hjalp de fattige.

”En annen gang” sa moren og slukte lyset.

Det er ikke alltid så lett å sove. Noen ganger går tankene så fort at kroppen ikke får hvile. Denne natten klarte ikke Nikolas å sove. Det var så mye som hadde skjedd.

Han liste seg opp av sengen, gikk ut på balkongen og så ut over byen. Han tenkte på den fattige gutten som stjal et brød.

”Noe må være galt” tenkte Nikolas og gikk sakte inn igjen.

De fattige i byen trenger noen som kan være **deres venn**, noen som kan **hjelpe dem**.

Han begynte å se i skuffene og skapene sine. Han fant frem klær, trøyer, skjorter og kapper

Han hadde mye mer klær enn han trengte. *(Kaste klær utover fra kurven)*

Da han var sikker på at alle sov, liste han seg ned på kjøkkenet. Der fant han brød, dadler, fikener. Han visste at de hadde mer enn nok av mat, for det ble ofte kastet matrester fra det store huset hver dag.

Tilbake på rommet laget Nikolas pakker. Noen store og noen små. Noen med mat og noen med klær.

Og da natten var mørkest, liste Nikolas seg ut på balkongen igjen. Han tok en og en pakke og kastet dem ut i nattemørket. Nikolas visste ikke hvem som fant pakkene, men han var sikker på at han gjorde det som var rett.

Dagen etter var det mange glade fattige mennesker å se. Noen hadde funnet pakkene m klær, og noen pakker med mat. De visste ikke hvor pakkene kom fra, men de skjønte at det var noen ville hjelpe dem.

Prest:

Hvis dere skulle ønske dere noe?

Gaveønsker – Norge, hva ønsker dere dere til jul?

Men hvis du hadde bodd i et av de fattige landene i Afrika, hva tror du at du ville ønsket deg da?

Et land i Afrika som heter Mali. Hva slags skole de har der. Samlet inn penger til skole.

Vet dere om noen land som er i krig. Hvis dere hadde bodd i et slikt land, hva tror dere at dere ville ønsket dere da?

Tror dere at noen er fattige i Norge?

Hvis dere ikke skulle ønske dere ting, hva ville dere ønske dere da?

Nå skal vi gjøre et eksperiment. Nå skal vi tenke stille i 60 sek, og dere skal tenke hva dere ville ønske for dere selv, for vennene deres og for verden.- ikke ting,

*Snakke litt om hva de har skrevet.*

*Jorunn skriver ned på flippover.*

Leder:

Dere har sagt litt om ting dere ønsker dere og ting man kan gjøre for å glede andre.

Blir dere glade hvis dere får et brev i posten?

Vi tenkte at vi hadde lyst til å glede noen, være snill mot noen.

Vi skal snart gå ut på kirketorget og dere skal få skrive et kort til noen dere er glade i. Men først skal vi se på krybben som er laget der borte. Har dere sett noe slikt før?

Har noen en krybbe hjemme?

*Sette på musikk – sette frem figurene.*

*Sette opp krybben vår pluss en engel. Ta opp fra en kurv.*

*Snakke litt om hvem de forskjellige er.*

*Litt samtale, barna forteller litt.*

**I menighetssalen:**

*Skrive brev, spise Nikolas deler ut pepperkaker.*

Leder:

Da skal vi fortsette fortellingen om Nikolas.

Da Nikolas ble voksen ung mann ble han prest i Myra, og han fortsatte å hjelpe mennesker som trengte det. Han arvet pengene etter moren og faren sin, så han ble en rik mann, og han hjalp mennesker og gav gaver til de som trengte det.

Mens han var prest i Myra skjedde denne historien som jeg nå skal fortelle.

I Myra bodde tre søstre som var svært fattige fordi faren hadde mistet alt han eide.

En av søstrene skulle gifte seg, men fordi hun ikke hadde penger til medgift, var det helt umulig. Det var fare for at hun måtte selges som slave, for det var mange fattige på tiden som ble slaver.

Biskop Nikolas ville så gjerne hjelpe jenta, men han visste at familien var for stolt til å ta imot penger.

Nikolas gikk da hjem og fylte en pose med gullpenger og kastet den i smug inn gjennom det åpne vinduet der søstrene bodde. Pengeposen landet i noen sko og strømper.

Pengepose, strømper, sko.

Slik gikk det til at faren fikk penger til medgift, og jenta kunne få gifte seg. Tre ganger fylte Nikolas posen med penger og kastet den inn av vinduet, og slik gikk det til at alle søstrene fikk gifte seg og slapp å bli solgt som slaver.

Folk skjønte snart at det var Nikolas som hadde gitt pengene, både fordi han var en god mann og fordi han var den eneste som var rik nok til å gi en så stor pengegave.

Da folk fikk høre denne historien begynte de å sette ut strømper og sko i håp om at det skulle komme gaver i strømpene eller skoene deres også.

Og Nikolas han likte så godt å hjelpe menneskene, så han fortsatte å legge gaver eller penger i skoene eller strømpene som hang ute.

Har dere hørt om noen som får gaver i strømper eller sko i dag?

Jeg har noen slike strømper hjemme, *vise frem.*

Det går mange historier om Nikolas hvordan han hjelp fattige, ga gaver og penger, hans kjærlighet til barna og hans bekymring for de som var ute på havet.

Jeg vil fortelle dere om hva som skjedde når han hadde vært prest en stund.

Onkelen til Nikolas var biskop i byen Myra, og da han døde, ville menneskene i byen at Nikolas skulle bli biskop, men Nikolas ville ikke det. Han mente at han ikke var god nok. Da bestemte munkene og prestene at den første som kom til morgenmesse neste dag, skulle bli biskop.

Hele natten ventet de i kirken. Den første som kom til bønn i kirken den dagen var Nikolas, og dermed ble det slik at Nikolas allikevel ble biskop i Myra.

*Sette på musikk.  Prest i bispeskrud m bispestav kommer gående over hele galleriet, sakte, ned trappen, langs vinduene, opp på podiet, - er biskop Nikolas.*

*Musikk, bispestav*

Leder:

Vær hilset biskop Nikolas

Jeg har nettopp fortalt flere historier om deg.

Jeg har fortalt om hvor godt du likte å hjelpe de fattige.

Prest:

Ja, jeg liker veldig godt å hjelpe de som trenger det, og jeg har med gaver til dere, bok til lærerne.

Det er mange spennende historier om deg Nikolas. Kunne du tenke deg å fortelle en historie selv:

*Prest forteller historien, men i litt beskjedne vendinger:*

Ja, jeg kan fortelle om en gang det var hungersnød i Lilleasia.

Mens alle menneskene sultet kom et av keiserens skip til land med masse korn som skulle til hoffet i Roma. Folket ba Nikolas om hjelp til å losse kornet og unngå å sulte i hjel, men mannskapet våget ikke å sette seg opp mot keiseren.

Da gikk biskopen om bord i full bispedrakt og sa:

I Jesu Kristi navn befaler jeg dere å losse alt kornet her, og når dere kommer til Roma, vil skipet være like fullt som før dere losset det.

Og det gikk som Nikolas hadde sagt: Folket i Myra ble mette, og keiseren i Roma fikk kornet sitt.

Leder:

Ja, det er en flott historie. Det finnes veldig mange flotte historier om hva du gjorde mot mennesker, og nå skal jeg fortelle deg og barna hva som skjedde etter din død.

Kanskje du vil sitte ned sammen med disse barna her og høre hva jeg skal fortelle?

En tid var det forfølgelse av kristne i området der Nikolas bodde, og Nikolas ble fengslet og mishandlet. Da han kom ut av fengslet hadde Nikolas tydelig spor på kroppen etter mishandlingen.

Han levde enda noen tiår før han døde 6. januar ca i år 350.

I mange land begynte de å gi gaver til de fattige denne dagen til minne om Nikolas som var så gavmild.

Nikolas var en elsket mann, og etter en stund ble han en helgen.

En helgen er et menneske som har gjort mange gode ting, et menneske som lyset skinner gjennom, et forbilde.

Nicholas var så elsket at mer enn 2.000 kirker ble oppkalt etter ham.)

De begynte å lage en fest til minne om Nikolas og flere steder prøvde de å gjøre noe for de fattige denne dagen.

Noen steder la de penger i skoene til de fattige barna denne dagen.

Etter hvert når de fattige fikk gaver i skoene sine begynte de å legge en gulrot oppi skoen for at hesten til Nikolas skulle få mat

Etter en tid prøvde noen å stoppe en av Nikolas og andre helgener, og dermed ble det ikke lov å feire Nikolas.

Men Nikolas var så populær at det nyttet ikke stoppe disse festene. Han dukket Dukket opp som St. Claus i Amerika, father Christmas i England og Sinterclas i nederland

Når dere nå ser på St. Nikolas synes dere at han ligner på noen dere kjenner i dag?

Ja, for det er nemlig slik at julenissen slik vi kjenner han i dag startet med St. Nikolas. Det startet med at St, Nikolas begynte å gi gaver til de fattige, og i begynnelsen var det bare de fattige som fikk gaver, men i dag er det slik at alle får gaver.

Og slik skal vi i dag slutte historien om St. Nikolas, han som på en måte fant opp julenissen, men før vi skal gå fra hverandre vil jeg be om at du Nikolas kommer opp hit.

Si sammen Nikolas fra Patara